CELEX: 31981D0192
Language: el
Date: 1981-03-13 00:00:00
Title: 81/192/ΕΟΚ: Απόφαση τής Επιτροπής τής 13ης Μαρτίου 1981 περί εξουσιοδοτήσεως τής Ιταλικής Δημοκρατίας νά αποκλείσει από τήν κοινοτική μεταχείριση τά φορτηγά παντοδαπού εδάφους καταγόμενα από τήν Ιαπωνία (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0192

81/192/ΕΟΚ: Απόφαση τής Επιτροπής τής 13ης Μαρτίου 1981 περί εξουσιοδοτήσεως τής Ιταλικής Δημοκρατίας νά αποκλείσει από τήν κοινοτική μεταχείριση τά φορτηγά παντοδαπού εδάφους καταγόμενα από τήν Ιαπωνία (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 088 της 02/04/1981 σ. 0037 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Μαρτίου 1981  περί εξουσιοδοτήσεως της Ιταλικής Δημοκρατίας να αποκλείσει από την κοινοτική μεταχείριση τα φορτηγά παντοδαπού εδάφους καταγόμενα από την Ιαπωνία  (Μόνο το ιταλικό κείμενο είναι αυθεντικό)  (81/192/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας, τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, τα οποία βρίσκονται σε ελεύθερη κυκλοφρία σε άλλο Κράτος μέλος, και ιδίως το άρθρο της 3 (1),  Εκτιμώντας:  ότι στις 8 Μαρτίου 1981 η ιταλική κυβέρνηση υπέβαλε αίτηση, βάσει του άρθρου 115 εδάφιο πρώτο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τα φορτηγά παντοδαπού εδάφος της κλάσεως ex 87.02 Β του Κοινού Δασμολογίου καταγόμενα από την Ιαπωνία, τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι η Ιταλία δεν παρέχει δυνατότητα αμέσου εισαγωγής των προϊόντων της κλάσεως 87.02 Β του Κοινού Δασμολογίου, που κατάγονται από την Ιαπωνία·  ότι αιτήσεις τίτλου εισαγωγής περί 1 887 φορτηγών παντοδαπού εδάφους της κλάσεως ex 87.02 Β του Κοινού Δασμολογίου, που κατάγονται από την Ιαπωνία και βρίσκονται σε ελεύθερη κυκλοφορία στα άλλα Κράτη μέλη, εκκρεμούν νόμιμα ενώπιον των Ιταλικών Αρχών·  ότι η Επιτροπή, με την απόφασή της 81/37/ΕΟΚ της 15ης Ιανουαρίου 1981 (2), εξουσιοδότησε την Ιταλική Δημοκρατία, βάσει του άρθρου 115 εδάφιο πρώτο της συνθήκης, να αποκλείσει, μέχρι τις 30 Ιουνίου 1981, από την κοινοτική μεταχείριση τις αυτοκινήτες άμαξες παντοδαπού εδάφους της κλάσεως ex 87.02 Α του Κοινού Δασμολογίου (Κωδικός αριθμός NIMEXE 87.02-21, 23, 25, 27, 40), οι οποίες κατάγονται από την Ιαπωνία και βρίσκονται σε ελεύθερη κυκλοφορία σε άλλα Κράτη μέλη·  ότι στην κατηγορία των οχημάτων παντοδαπού εδάφους οι αυτοκίνητες άμαξες για τη μεταφορά προσώπων δεν διαφέρουν τεχνικώς, κατά τρόπο ουσιώδη, από ορισμένα φορτηγά αυτοκίνητα για τη μεταφορά εμπορευμάτων, και δύνανται τα φορτηγά αυτά αυτοκίνητα, λόγω της κατασκευής τους και με ελαφρές τροποποιήσεις, να χρησιμοποιηθούν ως αυτοκίνητες άμαξες για τη μεταφορά προσώπων·  ότι, σύμφωνα με τις πληροφορίες που παρασχέθηκαν από τις ιταλικές αρχές, τα οχήματα που αποτελούν το αντικείμενο των αιτήσεων τίτλου εισαγωγής, που τελούν υπό εξέταση αυτή τη στιγμή, ανήκουν (όσον αφορά την κατασκευή και την τιμή τους) στον ίδιο τύπο με τα οχήματα παντοδαπού εδάφους που αποτελούν αντικείμενο μέτρων προστασίας, βάσει της αποφάσεως της Επιτροπής 81/37/ΕΟΚ που αναφέρεται πιο πάνω·  ότι οι λόγοι που οδήγησαν την Επιτροπή να υιοθετήσει μια τέτοια απόφαση ισχύουν εξίσου για τα εν λόγω φορτηγά·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 εδάφιο πρώτο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιταλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από την Ιαπωνία και τα οποία βρίσκονται σε ελεύθερη κυκλοφορία στα λοιπά Κράτη μέλη, για τα οποία έχουν υποβληθεί αιτήσεις τίτλων εισαγωγής μετά την 1η Μαρτίου 1981.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 87.02 Β  (κωδικός αριθμός  NIMEXE: 87.02-81, 82, 86, 88)  // Φορτηγά παντοδαπού εδάφους  //   //  Άρθρο 2  Η παρούσα απόφαση ισχύει μέχρι τις 30 Ιουνίου 1981.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 13 Μαρτίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 46 της 19. 2. 1981, σ. 35.